Det billigeste er at hænge en snor eller kæde med karabinhage, gerne panikhage (feks et gammelt træktov) op i et hjørne af boksen. Så hænger du spanden (20 liters)op i håndtaget. Du kan så enten lade den hænge og fylde efter med en 10 liters, eller tage den ned og fylde den. Er det en ung hest? Nogen unge heste kan syntes det er sjovt at lege med vand. Oftest går det over, når de bliver lidt mere modne og satte.
Det er et legebarn på 6 år til sommer... så frygter det ikke er noget som går over med alderen:) Det eneste positive ved at han er sådan en vandpjasker er at han bestemt ikke har noget i mod at blive vasket og spulet med vandslangen 
Kan hesten forresten ikke komme til at sidde fast i spanden hvis den hænges op? Han er som man nok næsten kan gætte en hest der skal pille ved og flytte med alt, og så bevæger han sig ikke altid lige elegant rundt i boksen...
Hej trådstarter, Jeg har kendt en hest der også legede med vandet så han sejlede afsted hver morgen, boks og madras var gennemblødt hver dag. Det kan godt være en vane eller fordi de synes det er sjovt. Vi løste problemet ved at sætte en kuglehane med stop på selve vandrøret og så kun åbne ganske lidt. Så kom der godt nok vand ud, men det tog lang tid før det løb igennem, så vandmængden blev bremset. Håber det virker.
Uha hvor jeg kender til problemet.. har selv en hest på 7 år som også leger med vandet.. har selv vandkop med flyder, men alligevel sejler hendes boks med vand hver morgen.. har også prøvet med at hænge en spand op.. men ingen virkning.. Så nu har vi været nød til at slukke for vandet og så tilbyder vi hende vand nogen gange indtil de bliver nattet, hvor vi tilbyder en gang til.. Men det kan også kun lade sig gøre da mine heste står ved mine forældre og ik opstaldet ude.. Håber du finder en løsning som virker for din hest..
hej jeg har samme problem med min hoppe jeg kunne muge i bund værer dag det var hele boksen der sejled nu har heg stilt en mur balje ind og lagt to stor sten i bunden så hun ikk kan vælde den det har mindsket maget
Hej. Har prøvet det samme, med en hest der bare elskede sin vandkop - og vand i spande, vandflasker - kort sagt vand. Jeg lagde bare ekstra spåner under halmen i det hjørne og fjernede det om morgenen. Ikke nogen nem løsning. Ejerne på stedet havde tidligere haft en hest med samme lyster og der havde de ændret på vandtilførslen, som en her også foreslår. Det resulterede i at hesten simpelthen ikke fik nok vand og jeg måtte gå ud og give den op til en 5-6 spande vand på varme dage. Den tørstede. Vandet kom så langsomt ud at hesten ikke kunne få sine 30 liter uden at bruge hele dagen der. - Heidi
jeg har købt spand holderne hos mertz. (dem der handler med traktorer og lign) men de kan sikkert købes andre steder også. det gode ved dem er at de støtter helt oppe ved kanten af spanden og i bunden så hesten skal hive hele spanden op af den for at få den ud af holderen. jeg har ikke haft problemer af nogen art med holderne. de sidder så også tilpas højt, ikke helt nede ved jorden. mine sidder bare på boks væggen med et par franske skruer.
Tak for jeres inputs. Jeg overvejer enten at få fat i en spandholder eller bare acceptere at han virkelig er en gris med sit vand og derfor ligge spåner/sand eller andet der kan suge ekstra under hans vandkop. Men jeg må lige forhøre mig med staldejer også. Hesten har allerede både en spand hængende under vandkoppen samt en stor murerbalje med sten i stående på gulvet under vandkoppen. Det har taget lidt, men alligevel oversvømmer han boks og staldgang. At lukke helt for vandet uden at have en spand til at stå i boksen med vand er ikke en løsning jeg vil bruge.
Jeg kender problemet alt for godt da min gør præcis det samme.. Hun er nu 9 så det går vist aldrig over   Jeg har prøvet alt med spande der er hængt op osv.. Men det hjalp absolut ikke da hun stadig bare tager det i munden og spytter det ud igen  Jeg har nu lagt træpiller i bunden af hele boksen og det virker! De suger simpelthen så meget vand hvor hun før havde en svømmehal har hun nu et fint og tørt lag halm ovenpå.. Så det vil jeg helt sikkert anbefale..
Det er lige præcis det min også gør - altså fylder munden og så spytter det ud igen (og selvfølgelig ikke ned i hverken spand eller murerbalje). Jeg må prøve at snakke med hende jeg opstalder hos, om ikke træpiller eller spåner nederst i den del af boksen hvor han pjasker vand kuknne være en løsning. Der er godt nok halm med i opstaldningsprisen, så jeg ville nok selv skulle betale for fx træpiller, men hvis det bare er til at lægge nederst i området ved vandkoppen, kan det vel heller ikke blive så dyrt. Det er i hvert fald nok en bedre løsning end at han trasker rundt i en våd boks, og så er det jo heller ikke just sundt for murværket i og omkring hjørnet med vandkoppen, at det sådan permanent står under vand. Natasha: Hvor ofte skifter du dine træpiller? Altså hvor længe er din om at gennembløde dem?
Jeg har i november lagt træpiller i (det var først der jeg fandt min løsning efter mange år!), der lagde jeg vist ca 100 kg i (det lyder af meget men det er det altså ikke) Og så har jeg skiftet det ud faktisk kun omkring vandkoppen i en radius af en halv meter en gang hver anden uge eller mindre... Resten har ligger der endnu! og er tørre! Jeg har brugt mindre end 25 kg på at skifte dem ud i hvert fald, nok måske 13.. Så alt efter hvor billigt du finder sækkene kan du nok holde den med træpiller for 250-300 kr pr. 4-5 måned så længe du har halm ovenpå... Det er i hvert fald det beløb jeg har brugt på det siden november.. Jeg har prøvet med spåner i bunden, men dem fik min altså bare lavet til bund i den svømmepøl :p Dermed ikke sagt at det ikke ville virke for dig 
Nej det er da ikke så galt prismæssigt. Har aldrig brugt træpiller før, men har da hørt at de skulle suge noget mere end spåner, så det ville nok umiddelbart være det jeg i første omgang ville forsøge mig med. Heldigvis går han da på døgnfold hele sommeren, så i den periode kan han plaske alt det med vand han vil uden risiko for oversvømmelser i stalden.
Haha ja... Det er altså den bedste tid på året   Men jeg vil tro de nok kan holde indtil sommeren kommer.. De er altså super gode 
Hej hestefolk  jeg håber på at få lidt hjælp på et spørgsmål om windsor elite sadler.. hvordan ved jeg om det skal være fit 3 eller fit 4?? Jeg bruger en sadelmager, men det her er egentlig mere for at få noget generel information  Min hoppe passer nemlig både en fit 3 og en fit 4, så nu er jeg jo i tvivl  Håber I kan give lidt råd ..
Den ene må vel passe bedre end den anden. Men det afhænger vel ogs af hvor gammel din hest er og om du kan forvente at den udvikler sine rygmuskler yderligere. I såfald ville det nok være smartest at vælge den bredeste, men sadelmageren burde også kunne rådgive dig herom. Forventer du ikke hestens rygmuskler udvikler sig ret meget mere skal du nok bare vælge den som passer hesten bedst nu. Men også her ville jeg følge sadelmagerens vurdering. Men igen er der jo ingen garantier - særligt hvis hesten fortsat udvikler sig kan du risikerer at sadlen alligevel skal skiftes på et tidspunkt uanset hvilket fit du vælger.